title: Komisijos įgyvendinimo reglamentas (ES) 2020/24 2020 m. sausio 13 d. kuriuo leidžiama išplėsti ispaninio šalavijo (Salvia hispanica) sėklų kaip naujo maisto produkto naudojimo paskirtį ir pakeisti ispaninio šalavijo (Salvia hispanica) naudojimo sąlygas bei specialiuosius ženklinimo reikalavimus pagal Europos Parlamento ir Tarybos reglamentą (ES) 2015/2283 ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE)

text:
14.1.2020

                  LT

                  Europos Sąjungos oficialusis leidinys

                  L 8/12

         KOMISIJOS ĮGYVENDINIMO REGLAMENTAS (ES) 2020/24
         2020 m. sausio 13 d.
         kuriuo leidžiama išplėsti ispaninio šalavijo (Salvia hispanica) sėklų kaip naujo maisto produkto naudojimo paskirtį ir pakeisti ispaninio šalavijo (Salvia hispanica) naudojimo sąlygas bei specialiuosius ženklinimo reikalavimus pagal Europos Parlamento ir Tarybos reglamentą (ES) 2015/2283 ir iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad pateikti rinkai Sąjungoje galima tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi pateikti įgyvendinimo akto, kuriuo leidžiama pateikti Sąjungos rinkai naują maisto produktą ir kuriuo atnaujinamas Sąjungos sąrašas, projektą;

                     (4)

                     Komisijos sprendimu 2009/827/EB (3) pagal Reglamentą (EB) Nr. 258/97 buvo leista pateikti Sąjungos rinkai ispaninio šalavijo (Salvia hispanica) sėklas kaip naują maisto produktą, skirtą naudoti duonos gaminiuose;

                     (5)

                     Komisijos įgyvendinimo sprendimu 2013/50/ES (4) pagal Reglamentą (EB) Nr. 258/97 buvo leista išplėsti ispaninio šalavijo (Salvia hispanica) sėklų kaip naujo maisto produkto naudojimo paskirtį, kad jas būtų galima naudoti šiose papildomose maisto produktų kategorijose: kepiniuose, pusryčių javainiuose, vaisių, riešutų ir sėklų mišiniuose ir kaip pačias fasuotas ispaninio šalavijo sėklas;

                     (6)

                     2015 m. rugsėjo 18 d. Airijos kompetentinga institucija, vadovaudamasi Europos Parlamento ir Tarybos reglamentu (EB) Nr. 258/97 (5), išdavė raštą (6), kuriuo leidžiama išplėsti naujo maisto produkto ispaninio šalavijo (Salvia hispanica) sėklų naudojimo paskirtį, kad jas būtų galima papildomose maisto produktų kategorijose, t. y. vaisių sulčių ir vaisių bei daržovių sulčių mišiniuose;

                     (7)

                     2017 m. spalio 17 d. Austrijos kompetentinga institucija, vadovaudamasi Reglamentu (EB) Nr. 258/97, išdavė raštą (7), kuriuo leidžiama išplėsti naujo maisto produkto ispaninio šalavijo (Salvia hispanica) sėklų naudojimo paskirtį, kad jas būtų galima naudoti papildomoje maisto produktų kategorijoje, t. y. vaisiniuose užtepuose;

                     (8)

                     2017 m. lapkričio 2 d. Ispanijos kompetentinga institucija, vadovaudamasi Reglamentu (EB) Nr. 258/97, paskelbė raštą (8), kuriuo leidžiama išplėsti naujo maisto produkto ispaninio šalavijo (Salvia hispanica) sėklų naudojimo paskirtį, kad jas būtų galima naudoti papildomose maisto produktų kategorijose, t. y. sterilizuotuose gatavuose javų grūdų, javams prilyginamų grūdų ir (arba) ankštinių augalų patiekaluose;

                     (9)

                     Komisijos įgyvendinimo sprendimu (ES) 2017/2354 (9) pagal Reglamentą (EB) Nr. 258/97 buvo leista išplėsti naujo maisto produkto ispaninio šalavijo (Salvia hispanica) sėklų naudojimo paskirtį, kad jas būtų galima naudoti papildomoje maisto produktų kategorijoje, t. y. jogurtuose;

                     (10)

                     2017 m. balandžio 13 d. bendrovė „Zentis GmbH & Co. KG“, vadovaudamasi Europos Parlamento ir Tarybos reglamento (EB) Nr. 258/97 4 straipsniu, Vokietijos kompetentingai institucijai pateikė paraišką leisti pakeisti naujo maisto produkto ispaninio šalavijo (Salvia hispanica) naudojimo sąlygas. Paraiškoje buvo prašoma išplėsti ispaninio šalavijo (Salvia hispanica) sėklų naudojimo paskirtį leidžiant jas naudoti papildomose maisto produktų kategorijose, t. y. vaisių desertuose, vaisių mišiniuose su kokosų pienu dviejų dalių indelyje, vaisių ruošiniuose, sluoksniuojamuose su pieno gaminiais, ir vaisių ruošiniuose, skirtuose sumaišyti su pieno gaminiais, ir leisti padidinti didžiausią leidžiamą naudoti ispaninio šalavijo (Salvia hispanica) sėklų kiekį maisto produktų kategorijoje, kurioje jas jau leista naudoti, t. y. vaisiniuose užtepuose;

                     (11)

                     2017 m. rugsėjo 12 d. bendrovė „Sanchis Mira S.A.“, vadovaudamasi Europos Parlamento ir Tarybos reglamento (EB) Nr. 258/97 4 straipsniu, Ispanijos kompetentingai institucijai pateikė paraišką išplėsti naujo maisto produkto ispaninio šalavijo (Salvia hispanica) naudojimo paskirtį, kad jas būtų galima naudoti šokolade. 2017 m. rugsėjo 25 d. Ispanijos kompetentinga institucija pateikė pirminio vertinimo ataskaitą. Toje ataskaitoje ji padarė išvadą, kad ispaninio šalavijo (Salvia hispanica) sėklų naudojimo paskirties išplėtimas ir siūlomas didžiausias leidžiamas naudoti kiekis atitinka Reglamento (EB) Nr. 258/97 3 straipsnio 1 dalyje nustatytus naujų maisto produktų kriterijus;

                     (12)

                     2017 m. spalio 17 d. Komisija pirminio vertinimo ataskaitą persiuntė kitoms valstybėms narėms. Viena valstybė narė suabejojo bendra naujo maisto produkto sauga ir pateikė prieštaravimų remdamasi 2009 m. vertinimu (10), kurį Europos maisto saugos tarnybos (toliau – Tarnyba) NDA specialistų grupė atliko atsižvelgdama į tai, kad, daugėjant leidžiamo ispaninio šalavijo (Salvia hispanica) sėklų naudojimo atvejų, su maistu suvartojama vis daugiau ispaninio šalavijo sėklų. Prieštaraujanti valstybė narė pabrėžė, kad, nors atskirais atvejais, įskaitant siūlomą naudojimo paskirtį (3 % šokolade), ispaninio šalavijo sėklas gali būti saugu naudoti, reikia įvertinti bendrą su maistu suvartojamą jų kiekį atsižvelgiant į visus nuo 2009 m. leidžiamo šių sėklų naudojimo atvejus, įskaitant dabartinę paraišką išplėsti jų naudojimo paskirtį, ir prireikus peržiūrėti 2009 m. NDA specialistų grupės atliktą saugos vertinimą;

                     (13)

                     pagal Reglamento (ES) 2015/2283 35 straipsnio 1 dalį paraiškos pateikti naują maisto produktą rinkai Sąjungoje, kurios buvo pateiktos valstybei narei pagal Reglamento (EB) Nr. 258/97 4 straipsnį ir dėl kurių galutinis sprendimas iki 2018 m. sausio 1 d. nepriimtas, laikomos paraiškomis, pateiktomis pagal Reglamentą (ES) 2015/2283;

                     (14)

                     nors paraiškos išplėsti ispaninio šalavijo (Salvia hispanica) sėklų naudojimo paskirtį valstybėms narėms buvo pateiktos pagal Reglamento (EB) Nr. 258/97 4 straipsnį, jos taip pat atitinka Reglamente (ES) 2015/2283 nustatytus reikalavimus;

                     (15)

                     2018 m. vasario 2 d. bendrovė „Parry’s Pots Limited (PPL)“ pateikė Komisijai paraišką pakeisti naujo maisto produkto ispaninio šalavijo (Salvia hispanica) sėklų naudojimo sąlygas, kaip apibrėžta Reglamento (ES) 2015/2283 10 straipsnio 1 dalyje. Paraiškoje buvo prašoma leisti padidinti didžiausią leidžiamą naudoti ispaninio šalavijo (Salvia hispanica) sėklų kiekį maisto produktų kategorijoje, kurioje jas jau leista naudoti, t. y. vaisiniuose užtepuose;

                     (16)

                     2018 m. birželio 12 d. bendrovė „Naturkost Übelhör GmbH & Co. KG“ pateikė Komisijai paraišką pakeisti naujo maisto produkto ispaninio šalavijo (Salvia hispanica) sėklų naudojimo sąlygas, kaip apibrėžta Reglamento (ES) 2015/2283 10 straipsnio 1 dalyje. Paraiškoje buvo prašoma išplėsti ispaninio šalavijo (Salvia hispanica) sėklų naudojimo paskirtį leidžiant jas naudoti papildomose maisto produktų kategorijose, t. y. šokolade ir šokolado produktuose;

                     (17)

                     2018 m. birželio 15 d. bendrovė „Majami Sp.zo.o.Sp.k.“ pateikė Komisijai paraišką pakeisti naujo maisto produkto ispaninio šalavijo (Salvia hispanica) sėklų naudojimo sąlygas, kaip apibrėžta Reglamento (ES) 2015/2283 10 straipsnio 1 dalyje. Paraiškoje buvo prašoma išplėsti ispaninio šalavijo (Salvia hispanica) sėklų naudojimo paskirtį leidžiant jas naudoti papildomoje maisto produktų kategorijoje, t. y. konditerijos gaminiuose;

                     (18)

                     2018 m. liepos 16 d. bendrovė „The Chia Co“ pateikė Komisijai paraišką pakeisti naujo maisto produkto ispaninio šalavijo (Salvia hispanica) sėklų naudojimo sąlygas, kaip apibrėžta Reglamento (ES) 2015/2283 10 straipsnio 1 dalyje. Paraiškoje buvo prašoma išplėsti ispaninio šalavijo (Salvia hispanica) sėklų naudojimo paskirtį leidžiant jas naudoti šiose papildomose maisto produktų kategorijose: konditerijos gaminiuose, išskyrus kramtomąją gumą, pieno gaminiuose ir pieno gaminių pakaitaluose, valgomuosiuose leduose, vaisių ir daržovių produktuose, grūduose ir grūdų produktuose, konditerijos kepiniuose, prieskoninėse žolėse, prieskoniuose, pagarduose, sriubose ir sultiniuose, padažuose, salotose, pikantiškuose sumuštinių užtepuose ir baltyminiuose produktuose, viso paros raciono pakaitaluose svoriui kontroliuoti, maisto produktuose, kurių etiketėje nurodyta, kad juose nėra glitimo arba yra mažesnis glitimo kiekis, nealkoholiniuose gėrimuose, gatavuose pikantiškuose užkandžiuose ir desertuose;

                     (19)

                     2018 m. rugpjūčio 3 d. bendrovė „Materne SAS“ pateikė Komisijai paraišką pakeisti naujo maisto produkto ispaninio šalavijo (Salvia hispanica) sėklų naudojimo sąlygas, kaip apibrėžta Reglamento (ES) 2015/2283 10 straipsnio 1 dalyje. Paraiškoje buvo prašoma išplėsti ispaninio šalavijo (Salvia hispanica) sėklų naudojimo paskirtį leidžiant jas naudoti papildomose maisto produktų kategorijose, t. y. vaisių ir (arba) daržovių kompotuose su grūdais arba be grūdų;

                     (20)

                     2019 m. sausio 9 d. bendrovė „RFH Produktion AB“ pateikė Komisijai paraišką pakeisti naujo maisto produkto ispaninio šalavijo (Salvia hispanica) sėklų naudojimo sąlygas, kaip apibrėžta Reglamento (ES) 2015/2283 10 straipsnio 1 dalyje. Paraiškoje buvo prašoma išplėsti ispaninio šalavijo (Salvia hispanica) sėklų naudojimo paskirtį leidžiant jas naudoti papildomoje maisto produktų kategorijoje, t. y. pudinguose;

                     (21)

                     remdamasi Reglamento (ES) 2015/2283 10 straipsnio 3 dalimi ir atsižvelgdama į tai, kad daugėja paraiškų leisti išplėsti ispaninio šalavijo (Salvia hispanica) sėklų naudojimo paskirtį, taip pat naujų pastaraisiais metais leidžiamo naudojimo atvejų, ir dėl to su maistu gali būti suvartojama vis daugiau ispaninio šalavijo (Salvia hispanica) sėklų, 2018 m. liepos 16 d. Komisija konsultavosi su Tarnyba, prašydama jos įvertinti ispaninio šalavijo (Salvia hispanica) sėklų kaip naujo maisto produkto vartojimo su maistu bendrą poveikį visais atvejais, kai gali būti išplėsta jų naudojimo paskirtis;

                     (22)

                     2019 m. kovo 14 d. Tarnyba priėmė mokslinę nuomonę dėl ispaninio šalavijo (Salvia hispanica L.) sėklų kaip naujo maisto produkto saugos naudojant jas pagal išplėstą naudojimo paskirtį pagal Reglamentą (ES) 2015/2283 (11) („SAFEty of chia seeds (Salvia hispanica L.) as a novel food for extended uses pursuant to Regulation (ES) 2015/2283“). Ta nuomonė atitinka Reglamento (ES) 2015/2283 11 straipsnio reikalavimus;

                     (23)

                     toje nuomonėje Tarnyba, atsakydama į Komisijos prašymą atlikti bendrą saugos, netaikant jokių naudojamo kiekio apribojimų ar su tuo susijusių atsargumo priemonių, vertinimą, padarė išvadą, kad ispaninio šalavijo (Salvia hispanica) sėklas, netaikant jokių konkrečių naudojamo kiekio apribojimų ir su tuo susijusių atsargumo priemonių, saugu naudoti maisto produktuose, kurių gaminant, perdirbant ar ruošiant nereikia termiškai apdoroti 120 °C arba aukštesnėje temperatūroje, įskaitant šokoladą, vaisinius užtepus, vaisių desertus, vaisių mišinius su kokosų pienu dviejų dalių indelyje, vaisių ruošinius, sluoksniuojamus su pieno gaminiais, vaisių ruošinius, skirtus sumaišyti su pieno gaminiais, konditerijos gaminius (išskyrus kramtomąją gumą), pieno gaminius ir pieno gaminių pakaitalus, valgomuosius ledus, vaisių ir daržovių produktus, nealkoholinius gėrimus ir vaisių ir (arba) daržovių kompotus su grūdais arba be grūdų. Todėl ši mokslinė nuomonė yra pakankamas pagrindas nustatyti, kad ispaninio šalavijo (Salvia hispanica) sėklų naudojimas pirmiau nurodytais atvejais atitinka Reglamento (ES) 2015/2283 12 straipsnio 1 dalies reikalavimus. Todėl tikslinga iš dalies pakeisti į Sąjungos leidžiamų naudoti naujų maisto produktų sąrašą įtrauktų ispaninio šalavijo (Salvia hispanica) sėklų naudojimo sąlygas įtraukiant visas pirmiau minėtas maisto produktų kategorijas ir išbraukti nustatytus didžiausius leidžiamus kiekius bei atitinkamą specialaus ženklinimo reikalavimą, susijusį su didžiausia leidžiamąja paros doze. Be to, nors ispaninio šalavijo (Salvia hispanica) sėklų naudojimas pudinguose nebuvo aiškiai įtrauktas į Tarnybos atliktą vertinimą, ši mokslinė nuomonė taip pat yra pakankamas pagrindas išplėsti ispaninio šalavijo (Salvia hispanica) sėklų naudojimo paskirtį leidžiant jas naudoti pudinguose, kurių gaminant, perdirbant ar ruošiant nereikia termiškai apdoroti 120 °C arba aukštesnėje temperatūroje. Pudingai turi būti suprantami kaip produktų, dažniausiai vadinamų desertais, kurie paprastai yra aromatizuoti ir saldaus skonio, pakategorė;

                     (24)

                     toje pačioje nuomonėje Tarnyba apsvarstė vieną tyrimą, kurį pati Tarnyba rado viešai prieinamoje mokslinėje literatūroje ir kuris nebuvo pareiškėjų pateiktas kartu su įrodymais, siekiant pagrįsti siūlomą ispaninio šalavijo (Salvia hispanica) sėklų naudojimo paskirties išplėtimą; tame tyrime nurodyta, kad, naudojant ispaninio šalavijo (Salvia hispanica) sėklas maisto produktuose, kuriuos gaminant, perdirbant ar ruošiant reikia termiškai apdoroti 120 °C arba aukštesnėje temperatūroje, gali susidaryti akrilamidas;

                     (25)

                     toje nuomonėje Tarnyba nurodė, kad, siekiant apsvarstyti akrilamido susidarymo, kai maisto produktai, kurių sudėtyje yra ispaninio šalavijo (Salvia hispanica) sėklų, termiškai apdorojami 120 °C arba aukštesnėje temperatūroje, galimybę, reikia gauti papildomos informacijos iš pareiškėjų ir (arba) viešųjų šaltinių. Vadovaudamasi Reglamento (ES) 2015/2283 11 straipsnio 4 dalimi, Tarnyba atitinkamo pareiškėjo paprašė pateikti papildomos informacijos apie galimą procesinių teršalų susidarymą perdirbant ir gaminant maisto produktus (gamintojo lygmeniu) ir (arba) verdant maisto produktus, kurių sudėtyje yra ispaninio šalavijo (Salvia hispanica) sėklų (terminis apdorojimas vartotojų lygmeniu). Nustatytas papildomos informacijos pateikimo terminas baigiasi 2020 m. kovo mėn. Kadangi paraiškose tokia informacija nebuvo pateikta, Tarnyba atidėjo minėto ispaninio šalavijo (Salvia hispanica) sėklų naudojimo paskirties išplėtimo leidžiant jas naudoti maisto produktuose, kuriuos gaminant, perdirbant ar ruošiant reikia termiškai apdoroti 120 °C arba aukštesnėje temperatūroje (konditerijos kepiniuose, grūduose ir grūdų produktuose, prieskoninėse žolėse, prieskoniuose, pagarduose, sriubose ir sultiniuose, padažuose, salotose, pikantiškuose sumuštinių užtepuose ir baltyminiuose produktuose, viso paros raciono pakaitaluose svoriui kontroliuoti, kaip apibrėžta Europos Parlamento ir Tarybos reglamente (ES) Nr. 609/2013 (12), maisto produktuose, kurių etiketėje nurodyta, kad juose nėra glitimo arba yra mažesnis glitimo kiekis, pagal Komisijos įgyvendinimo reglamento (ES) Nr. 828/2014 (13) reikalavimus, gatavuose pikantiškuose užkandžiuose ir desertuose), vertinimą iki tol, kol bus gauta papildoma informacija. Taigi šiame etape Komisija neturi Tarnybos nuomonės, kuri, remiantis Reglamento (ES) 2015/2283 12 straipsnio 1 dalies a ir c punktais, reikalinga, kad būtų galima patvirtinti naudojimo paskirties išplėtimą, apimantį ispaninio šalavijo (Salvia hispanica) sėklų apdorojimą 120 °C arba aukštesnėje temperatūroje. Todėl tolesnis sprendimas dėl tokios naudojimo paskirties bus priimtas Tarnybai paskelbus atitinkamą nuomonę;

                     (26)

                     Tarnybos nuomonėje taip pat nurodyti du iš paskelbtos mokslinės literatūros paimti klinikinių atvejų aprašymai, kuriuose ispaninio šalavijo (Salvia hispanica) sėklų vartojimas buvo susietas su alerginėmis reakcijomis ir, remiantis šiais duomenimis, padaryta išvada, kad, pavartojus ispaninio šalavijo (Salvia hispanica) sėklų, gali pasireikšti alerginės reakcijos. Atsižvelgdama į tai, kad iki šiol užregistruoti tik tie du alergijos atvejai, ir į tai, kad ispaninio šalavijo (Salvia hispanica) sėklos yra plačiai vartojamos ir jomis jau daugelį metų prekiaujama Sąjungos ir pasaulio rinkoje, Komisija mano, kad, kol nebus gauti ir įvertinti papildomi moksliniai įrodymai, jog ispaninio šalavijo (Salvia hispanica) sėklos gali sukelti alerginę reakciją, į Sąjungos leidžiamų naudoti naujų maisto produktų sąrašą neturėtų būti įtraukti specialūs ženklinimo reikalavimai, susiję su galimomis alerginėmis reakcijomis pavartojus ispaninio šalavijo (Salvia hispanica) sėklų;

                     (27)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Sąjungos leidžiamų naudoti naujų maisto produktų sąrašo, nustatyto Reglamento (ES) 2015/2283 6 straipsnyje ir įtraukto į Įgyvendinimo reglamentą (ES) 2017/2470, įrašas, skirtas naujam maisto produktui ispaninio šalavijo (Salvia hispanica) sėkloms, iš dalies keičiamas, kaip nurodyta šio reglamento priede.

               2.   Į 1 dalyje nurodyto Sąjungos sąrašo įrašą įtraukiamos šio reglamento priede nustatytos naudojimo sąlygos ir ženklinimo reikalavimai.

            2 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 13 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2009 m. spalio 13 d. Komisijos sprendimas 2009/827/EB, kuriuo leidžiama tiekti rinkai ispaninio šalavijo (Salvia hispanica) sėklas kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (OL L 294, 2009 11 11, p. 14).

            (4)  2013 m. sausio 22 d. Komisijos įgyvendinimo sprendimas 2013/50/ES, kuriuo leidžiama išplėsti ispaninio šalavijo (Salvia hispanica) sėklų kaip naujos maisto sudedamosios dalies paskirtį pagal Europos Parlamento ir Tarybos reglamentą (EB) Nr. 258/97 (OL L 21, 2013 1 24, p. 34).

            (5)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (6)  2015 m. rugsėjo 18 d. raštas (https://ec.europa.eu/food/sites/food/files/safety/docs/novel-food_authorisation_2015_auth-letter_chia-seeds-2_en.pdf).

            (7)  2017 m. spalio 17 d. raštas (https://ec.europa.eu/food/sites/food/files/safety/docs/novel-food_authorisation_2017_auth-letter_chia-seeds_lt.pdf).

            (8)  2017 m. lapkričio 2 d. raštas (https://ec.europa.eu/food/sites/food/files/safety/docs/novel-food_authorisation_2017_auth-letter_chia-seeds-ext-steri_lt.pdf).

            (9)  2017 m. gruodžio 14 d. Komisijos įgyvendinimo sprendimas (ES) 2017/2354, kuriuo leidžiama išplėsti ispaninio šalavijo (Salvia hispanica) sėklų naudojimo kaip naujos maisto sudedamosios dalies pagal Europos Parlamento ir Tarybos reglamentą (EB) Nr. 258/97 paskirtį (OL L 336, 2017 12 16, p. 49).

            (10)  EFSA Journal 2009;7(4):996.

            (11)  EFSA Journal 2019;17(4):5657.

            (12)  2013 m. birželio 12 d. Europos Parlamento ir Tarybos reglamentas (ES) Nr. 609/2013 dėl kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti ir kuriuo panaikinami Tarybos direktyva 92/52/EEB, Komisijos direktyvos 96/8/EB, 1999/21/EB, 2006/125/EB ir 2006/141/EB, Europos Parlamento ir Tarybos direktyva 2009/39/EB ir Komisijos reglamentai (EB) Nr. 41/2009 ir (EB) Nr. 953/2009 (OL L 181, 2013 6 29, p. 35).

            (13)  2014 m. liepos 30 d. Komisijos įgyvendinimo reglamentas (ES) Nr. 828/2014 dėl informacijos apie tai, kad maisto produktuose nėra glitimo arba yra mažesnis glitimo kiekis, teikimo vartotojams reikalavimų (OL L 228, 2014 7 31, p. 5).

            PRIEDAS
            Įgyvendinimo reglamento (ES) 2017/2470 priedo 1 lentelėje (Leidžiami naudoti nauji maisto produktai) įrašas „Ispaninio šalavijo (Salvia hispanica) sėklos“ pakeičiamas taip:

                        Leidžiamas naudoti naujas maisto produktas

                        Naujo maisto produkto naudojimo sąlygos

                        Papildomi specialieji ženklinimo reikalavimai

                        Kiti reikalavimai

                        „Ispaninio šalavijo (Salvia hispanica) sėklos

                           Nurodyta maisto produktų kategorija

                           Didžiausias leidžiamas kiekis

                        Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „Ispaninio šalavijo (Salvia hispanica) sėklos“.“

                        Duonos gaminiai

                        5 % (sveikų ispaninio šalavijo sėklų arba jų rupių miltų)

                        Kepiniai

                        10 % sveikų ispaninio šalavijo sėklų

                        Pusryčių javainiai

                        10 % sveikų ispaninio šalavijo sėklų

                        Sterilizuoti gatavi javų grūdų, javams prilyginamų grūdų ir (arba) ankštinių augalų patiekalai

                        5 % sveikų ispaninio šalavijo sėklų

                        Vaisių, riešutų ir sėklų mišiniai

                        Fasuotos ispaninio šalavijo sėklos

                        Konditerijos gaminiai (įskaitant šokoladą ir šokolado produktus), išskyrus kramtomąją gumą

                        Pieno gaminiai (įskaitant jogurtą) ir pieno gaminių pakaitalai

                        Valgomieji ledai

                        Vaisių ir daržovių produktai (įskaitant vaisinius užtepus, kompotus su grūdais arba be grūdų, vaisių ruošinius, sluoksniuojamus arba skirtus sumaišyti su pieno gaminiais, vaisių desertus, vaisių mišinius su kokosų pienu dviejų dalių indelyje)

                        Nealkoholiniai gėrimai (įskaitant vaisių sulčių ir vaisių bei daržovių sulčių mišinius)

                        Pudingai, kurių gaminant, perdirbant ar ruošiant nereikia termiškai apdoroti 120 °C arba aukštesnėje temperatūroje


title: Tarybos Įgyvendinimo Reglamentas (ES) 2020/19 2020 m. sausio 13 d. kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir panaikinamas Įgyvendinimo reglamentas (ES) 2019/1337

text:
14.1.2020

                  LT

                  Europos Sąjungos oficialusis leidinys

                  LI 8/1

         TARYBOS ĮGYVENDINIMO REGLAMENTAS (ES) 2020/19
         2020 m. sausio 13 d.
         kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir panaikinamas Įgyvendinimo reglamentas (ES) 2019/1337
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (1), ypač į jo 2 straipsnio 3 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2019 m. rugpjūčio 8 d. Taryba priėmė Įgyvendinimo reglamentą (ES) 2019/1337 (2), kuriuo įgyvendinama Reglamento (EB) Nr. 2580/2001 2 straipsnio 3 dalis, kuria nustatomas atnaujintas asmenų, grupių ir organizacijų, kuriems taikomas Reglamentas (EB) Nr. 2580/2001, sąrašas (toliau – sąrašas);

                     (2)

                     Taryba, kai buvo praktiškai įmanoma, visiems asmenims, grupėms ir organizacijoms pateikė motyvų pareiškimus, kuriuose paaiškinta, kodėl jie buvo įtraukti į sąrašą;

                     (3)

                     Taryba Europos Sąjungos oficialiajame leidinyje paskelbtu pranešimu informavo sąraše išvardytus asmenis, grupes ir organizacijas, kad ji nusprendė palikti juos sąraše. Taryba taip pat informavo atitinkamus asmenis, grupes ir organizacijas, kad tuo atveju, jei jiems dar nėra pateiktas Tarybos motyvų pareiškimas, kuriame paaiškinta, kodėl jie buvo įtraukti į sąrašą, jie gali prašyti pateikti tokį motyvų pareiškimą;

                     (4)

                     Taryba peržiūrėjo sąrašą, kaip reikalaujama pagal Reglamento (EB) Nr. 2580/2001 2 straipsnio 3 dalį. Atlikdama tą peržiūrą, Taryba atsižvelgė į suinteresuotųjų subjektų jai pateiktas pastabas, taip pat į atnaujintą informaciją, gautą iš nacionalinių kompetentingų institucijų, apie į sąrašą įtrauktų asmenų ir organizacijų statusą nacionaliniu lygmeniu;

                     (5)

                     Taryba patikrino, ar kompetentingos institucijos, kaip nurodyta Tarybos bendrosios pozicijos 2001/931/BUSP (3) 1 straipsnio 4 dalyje, yra priėmusios sprendimus dėl visų sąraše esančių asmenų, grupių ir organizacijų, kadangi jie yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse. Taryba taip pat padarė išvadą, kad asmenims, grupėms ir organizacijoms, kuriems taikomi Bendrosios pozicijos 2001/931/BUSP 2, 3 ir 4 straipsniai, turėtų būti toliau taikomos konkrečios ribojamosios priemonės, numatytos Reglamente (EB) Nr. 2580/2001;

                     (6)

                     sąrašas turėtų būti atitinkamai atnaujintas, o Įgyvendinimo reglamentas (ES) 2019/1337 turėtų būti panaikintas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 2580/2001 2 straipsnio 3 dalyje numatytas sąrašas pateikiamas šio reglamento priede.

            2 straipsnis
            Įgyvendinimo reglamentas (ES) 2019/1337 panaikinamas.

            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 13 d.

                  Tarybos vardu

                  Pirmininkė

               A. METELKO-ZGOMBIĆ

            (1)  OL L 344, 2001 12 28, p. 70.

            (2)  2019 m. rugpjūčio 8 d. Tarybos įgyvendinimo reglamentas (ES) 2019/1337, kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir panaikinamas Įgyvendinimo reglamentas (ES) 2019/24 (OL L 209, 2019 8 9, p. 1).

            (3)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).

            PRIEDAS

               1 STRAIPSNYJE NURODYTAS ASMENŲ, GRUPIŲ IR ORGANIZACIJŲ SĄRAŠAS

            I.   ASMENYS

                        1.

                        ABDOLLAHI Hamed (dar žinomas kaip Mustafa Abdullahi), gimęs 1960 8 11 Irane. Paso Nr.: D9004878.

                        2.

                        AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis.

                        3.

                        AL YACOUB, Ibrahim Salih Mohammed, gimęs 1966 10 16 Tarute (Saudo Arabija); Saudo Arabijos pilietis.

                        4.

                        ARBABSIAR Manssor (dar žinomas kaip Mansour Arbabsiar), gimęs 1955 3 6 arba 3 15 Irane. Irano ir JAV pilietis, paso Nr. C2002515 (Iranas); paso Nr.: 477845448 (JAV). Nacionalinio tapatybės dokumento Nr.: 07442833, galioja iki 2016 3 15 (JAV vairuotojo pažymėjimas).

                        5.

                        ASADI Assadollah, gimęs 1971 12 22 Teherane (Iranas), Irano pilietis. Irano diplomatinio paso numeris: D9016657.

                        6.

                        BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 3 8 Amsterdame (Nyderlandai).

                        7.

                        EL HAJJ, Hassan Hassan, gimęs 1988 3 22 Zaghdraiya, Sidone, Libane, Kanados pilietis. Paso Nr.: JX446643 (Kanada).

                        8.

                        HASHEMI MOGHADAM Saeid, gimęs 1962 8 6 Teherane (Iranas), Irano pilietis. Paso Nr.: D9016290, galioja iki 2019 2 4.

                        9.

                        IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA‐ID; dar žinomas kaip SALWWAN, Samir), gimęs 1963 m. Libane, Libano pilietis.

                        10.

                        MELIAD, Farah, gimęs 1980 11 5 Sidnėjuje (Australija), Australijos pilietis. Paso Nr.: M2719127 (Australija).

                        11.

                        MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr.: 488555.

                        12.

                        ȘANLI, Dalokay (dar žinomas kaip Sinan), gimęs 1976 10 13 Piuliumiūre (Pülümür; Turkija).

                        13.

                        SHAHLAI Abdul Reza (dar žinomas kaip Abdol Reza Shala'i; dar žinomas kaip Abd-al Reza Shalai; dar žinomas kaip Abdorreza Shahlai; dar žinomas kaip Abdolreza Shahla'i; dar žinomas kaip Abdul-Reza Shahlaee; dar žinomas kaip Hajj Yusef; dar žinomas kaip Haji Yusif; dar žinomas kaip Hajji Yasir; dar žinomas kaip Hajji Yusif; dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanšahas, Iranas; 2) Mehrano karinė bazė, Ilamo provincija, Iranas.

                        14.

                        SHAKURI, Ali Gholam, gimęs apie 1965 m. Teherane (Iranas).

                        15.

                        SOLEIMANI Qasem (miręs) (dar žinomas kaip Ghasem Soleymani, dar žinomas kaip Qasmi Sulayman, dar žinomas kaip Qasem Soleymani, dar žinomas kaip Qasem Solaimani, dar žinomas kaip Qasem Salimani, dar žinomas kaip Qasem Solemani, dar žinomas kaip Qasem Sulaimani, dar žinomas kaip Qasem Sulemani), gimęs 1957 3 11 Irane. Irano pilietis. Paso Nr.: 008827 (Irano diplomatinis), išduotas 1999 m. Laipsnis: generolas majoras.

                  II.   GRUPĖS IR ORGANIZACIJOS

                        1.

                        „Abu Nidal organizacija“ (Abu Nidal Organisation, ANO) (dar žinoma kaip „Fatah“ revoliucinė taryba (Fatah Revolutionary Council); dar žinoma kaip Arabų revoliucinės brigados (Arab Revolutionary Brigades); dar žinoma kaip „Juodasis rugsėjis“ (Black September); dar žinoma kaip Musulmonų socialistų revoliucinė organizacija (Revolutionary Organisation of Socialist Muslims).

                        2.

                        „Al-Aqsa“ kankinių brigada (Al-Aqsa Martyrs' Brigade).

                        3.

                        „Al-Aqsa e.V.“.

                        4.

                        „Babbar Khalsa“.

                        5.

                        „Filipinų komunistų partija“ (Communist Party of the Philippines), įskaitant „Naująją liaudies armiją“ (New People's Army, NPA), Filipinai.

                        6.

                        Irano žvalgybos ir saugumo ministerijos Vidaus saugumo direktoratas.

                        7.

                        „Gama'a al-Islamiyya“ (dar žinoma kaip „Al-Gama'a al-Islamiyya“) (Islamo grupuotė (Islamic Group, IG).

                        8.

                        „İslami Büyük Doğu Akıncılar Cephesi“ – IBDA-C (Didysis islamo rytų karių frontas (Great Islamic Eastern Warriors Front).

                        9.

                        „Hamas“, įskaitant „Hamas-Izz al-Din al-Qassem“.

                        10.

                        „Hizballah“ karinis sparnas“ (Hizballah Military Wing) (dar žinomas kaip „Hezbollah“ karinis sparnas; dar žinomas kaip „Hizbullah“ karinis sparnas; dar žinomas kaip „Hizbollah“ karinis sparnas; dar žinomas kaip „Hezballah“ karinis sparnas; dar žinomas kaip „Hisbollah“ karinis sparnas; dar žinomas kaip „Hizbu'llah“ karinis sparnas; dar žinomas kaip „Hizb Allah“ karinis sparnas; dar žinomas kaip „Džihado taryba“ (Jihad Council) (ir visi jam pavaldūs padaliniai, įskaitant Išorės saugumo organizaciją (External Security Organisation)).

                        11.

                        „Hizbul Mujahideen“, „HM“.

                        12.

                        „Khalistano Zindabad pajėgos“ (Khalistan Zindabad Force, „KZF“).

                        13.

                        „Kurdistano darbininkų partija“ (Kurdistan Workers' Party, „PKK“) (dar žinoma kaip „KADEK“; dar žinoma kaip „KONGRA-GEL“).

                        14.

                        „Tamilų Elamo išlaisvinimo tigrai“ (Liberation Tigers of Tamil Eelam, „LTTE“).

                        15.

                        „Ejército de Liberación Nacional“ (Nacionalinė išlaisvinimo armija).

                        16.

                        „Palestinos islamo džihadas“ (Palestinian Islamic Jihad, „PIJ“).

                        17.

                        „Palestinos išlaisvinimo liaudies frontas“ (Popular Front for the Liberation of Palestine, „PFLP“).

                        18.

                        „Palestinos išlaisvinimo liaudies fronto Aukščiausioji vadovybė“ (Popular Front for the Liberation of Palestine – General Command) (dar žinoma kaip „PFLP“ Aukščiausioji vadovybė).

                        19.

                        „Devrimci Halk Kurtuluș Partisi-Cephesi“ – „DHKP/C“ (dar žinoma kaip „Devrimci Sol“) („Revoliucinė kairė“); (dar žinoma kaip „Dev Sol“) („Revoliucinė liaudies išlaisvinimo armija/frontas/partija“).

                        20.

                        „Šviečiantis kelias“ („Sendero Luminoso“ (Shining Path)).

                        21.

                        „Teyrbazen Azadiya Kurdistan“ – „TAK“ (dar žinoma kaip „Kurdistano laisvės sakalai“; dar žinoma kaip „Kurdistano laisvės vanagai“).


title: Komisijos įgyvendinimo reglamentas (ES) 2020/23 2020 m. sausio 13 d. kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos tiakloprido patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

text:
14.1.2020

                  LT

                  Europos Sąjungos oficialusis leidinys

                  L 8/8

         KOMISIJOS ĮGYVENDINIMO REGLAMENTAS (ES) 2020/23
         2020 m. sausio 13 d.
         kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos tiakloprido patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį ir 78 straipsnio 2 dalį,
         kadangi:

                     (1)

                     Komisijos direktyva 2004/99/EB (2) tiaklopridas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos tiakloprido patvirtinimas nustoja galioti 2020 m. balandžio 30 d.;

                     (4)

                     pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl tiakloprido patvirtinimo galiojimo pratęsimo;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2017 m. spalio 31 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba viešai paskelbė papildomo dokumentų rinkinio santrauką. Tarnyba patvirtinimo galiojimo pratęsimo vertinimo ataskaitą taip pat išplatino pareiškėjui ir valstybėms narėms, kad jie pateiktų pastabų, ir pradėjo viešas konsultacijas dėl šio vertinimo. Tarnyba gautas pastabas persiuntė Komisijai;

                     (8)

                     2019 m. sausio 22 d. Tarnyba pateikė Komisijai išvadas (6), ar galima manyti, kad tiaklopridas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje;

                     (9)

                     Tarnyba nustatė itin didelį susirūpinimą dėl požeminio vandens užteršimo tiakloprido metabolitais. Visų pirma numatoma, kad metabolitų M30, M34 ir M46 vertės visais susijusiais scenarijais, naudojant tiaklopridą pagal visas siūlomas paskirtis, viršys geriamajam vandeniui nustatytą 0,1 μg/l parametrinę ribinę vertę. Šie metabolitai laikomi a priori keliančiais susirūpinimą, nes negalima atmesti galimybės, kad jie turi tas pačias kancerogenines pagrindinės veikliosios medžiagos tiakloprido, kuris pagal Europos Parlamento ir Tarybos reglamentą (EB) Nr. 1272/2008 (7) klasifikuojamas kaip 2 kategorijos kancerogeninė medžiaga, savybes. Todėl šiuo metu negalima nustatyti, kad tiakloprido metabolitų buvimas požeminiame vandenyje neturės nepriimtino poveikio požeminiam vandeniui ir žalingo poveikio žmonių sveikatai. Tarnyba taip pat padarė išvadą, kad, remiantis dokumentų rinkinyje pateikta informacija, nebuvo galima užbaigti rizikos vandens organizmams, bitėms ir netiksliniams sausumos augalams vertinimo;

                     (10)

                     be to, tiaklopridas pagal Reglamentą (EB) Nr. 1272/2008 klasifikuojamas taip pat kaip 1B kategorijos toksiška reprodukcijai medžiaga. Pareiškėjas pateikė informacijos, stengdamasis įrodyti, kad tiakloprido poveikį žmonėms galima laikyti nežymiu. Savo išvadoje Tarnyba pateikė tos informacijos vertinimo rezultatus. Vis dėlto, atsižvelgiant į 9 konstatuojamojoje dalyje nurodytas problemas, išvada dėl to, ar poveikis žmonėms yra nereikšmingas Reglamento (EB) Nr. 1107/2009 II priedo 3.6.4 punkto tikslais, nėra būtina priimant sprendimą dėl to, ar galima atnaujinti tiakloprido patvirtinimą;

                     (11)

                     be to, atsižvelgiant į nustatytas problemas, taip pat šios medžiagos negalima patvirtinti pagal Reglamento (EB) Nr. 1107/2009 4 straipsnio 7 dalį;

                     (12)

                     Komisija paprašė pareiškėjo pateikti pastabų dėl Tarnybos išvadų. Be to, remdamasi Įgyvendinimo reglamento (ES) Nr. 844/2012 14 straipsnio 1 dalies trečia pastraipa, Komisija paragino pareiškėją pateikti pastabų dėl galiojimo pratęsimo ataskaitos projekto. Pareiškėjas pateikė savo pastabas ir jos buvo atidžiai išnagrinėtos;

                     (13)

                     vis dėlto, nepaisant pareiškėjo argumentų, su veikliąja medžiaga susijusių problemų pašalinti nepavyko;

                     (14)

                     dėl šių priežasčių nebuvo nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas naudojamas pagal vieną ar kelias tipiškas paskirtis. Todėl, remiantis to reglamento 20 straipsnio 1 dalies b punktu, tikslinga nepratęsti veikliosios medžiagos tiakloprido patvirtinimo galiojimo;

                     (15)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (16)

                     valstybėms narėms turėtų būti skirta pakankamai laiko augalų apsaugos produktų, kurių sudėtyje yra tiakloprido, registracijai panaikinti;

                     (17)

                     tais atvejais, kai valstybės narės augalų apsaugos produktams, kurių sudėtyje yra tiakloprido, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis neturėtų būti ilgesnis kaip 12 mėnesių;

                     (18)

                     Komisijos įgyvendinimo reglamentu (ES) 2019/168 (8) tiakloprido patvirtinimo galiojimas pratęstas iki 2020 m. balandžio 30 d., kad šios medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimui. Tačiau atsižvelgiant į tai, kad sprendimas dėl patvirtinimo galiojimo nepratęsimo priimtas iki pratęsto patvirtinimo galiojimo pabaigos, šis reglamentas turėtų būti taikomas kuo greičiau;

                     (19)

                     šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl tiakloprido patvirtinimo;

                     (20)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo nepratęsimas
            Veikliosios medžiagos tiakloprido patvirtinimo galiojimas nepratęsiamas.

            2 straipsnis
            Įgyvendinimo reglamento (ES) Nr. 540/2011 pakeitimas
            Iš Įgyvendinimo reglamento (ES) Nr. 540/2011 priedo A dalies išbraukiama 92 eilutė (tiaklopridas).

            3 straipsnis
            Pereinamojo laikotarpio priemonės
            Valstybės narės panaikina augalų apsaugos produktų, kurių sudėtyje yra veikliosios medžiagos tiakloprido, registraciją ne vėliau kaip 2020 m. rugpjūčio 3 d.

            4 straipsnis
            Lengvatinis laikotarpis
            Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis baigiasi 2021 m. vasario 3 d.

            5 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 13 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2004 m. spalio 1 d. Komisijos direktyva 2004/99/EB, iš dalies keičianti Tarybos direktyvą 91/414/EEB dėl acetamiprido ir tiakloprido kaip veikliųjų medžiagų įrašymo (OL L 309, 2004 10 6, p. 6).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA Journal 2019. Conclusion on the peer review of the pesticide risk assessment of the active substance thiacloprid. EFSA Journal 2019;17(3):5595. doi: 10.2903/j.efsa.2019.5595.

            (7)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

            (8)  2019 m. sausio 31 d. Komisijos įgyvendinimo reglamentas (ES) 2019/168, kuriuo dėl veikliųjų medžiagų Bacillus subtilis (Cohn 1872) padermės QST 713, Bacillus thuringiensis porūšio Aizawai, Bacillus thuringiensis porūšio israeliensis, Bacillus thuringiensis porūšio kurstaki, Beauveria bassiana, benfluralino, klodinafopo, klopiralido, Cydia pomonella Granulovirus (CpGV), ciprodinilo, dichlorpropo-P, epoksikonazolo, fenpiroksimato, fluazinamo, flutolanilo, fosetilo, Lecanicillium muscarium, mepanipirimo, mepikvato, Metarhizium anisopliae var. Anisopliae, metkonazolo, metrafenono, Phlebiopsis gigantea, pirimikarbo, Pseudomonas chlororaphis padermės MA 342, pirimetanilo, Pythium oligandrum, rimsulfurono, spinozado, Streptomyces K61, tiakloprido, metiltolkofoso, Trichoderma asperellum, Trichoderma atroviride, Trichoderma gamsii, Trichoderma harzianum, triklopiro, trineksapako, tritikonazolo, Verticillium albo-atrum ir ziramo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 33, 2019 2 5, p. 1).